Feestyd-oordenking: Jesus bring vrede op aarde | Maroela Media
Feestyd-oordenking: Jesus bring vrede op aarde
Die herders het nie vir Jesus tussen konings en vername mense gevind nie. Die seun van Dawid het ook nie in 'n wiegie gelê wat deur die beste houtwerkers voorberei is nie. Nee, Jesus is in doeke toegedraai en in 'n krip neergelê – 'n voerbak waaruit die diere gister nog geëet het en waaraan die reuke van die diere vasgekleef het. Dít was Jesus se eerste landingsplek op aarde. Jesus wat uit die hemel aarde toe gekom het.
Die afgelope jaar was deurmekaar en vrede was skaars. Toe ons in 2019 vir mekaar 'n geseënde Kersfees toegewens het, het dit nogal anders uitgedraai as wat ons verwag het. Maar ten spyte van die deurmekaar jaar wat verby is, is die vredeskind van Bethlehem nog steeds tussen ons.